জিবুতি
জিবুতি আনুষ্ঠানিকভাবে 'জিবুতি প্রজাতন্ত্র', (আরবি: جمهورية جيبوتي | ফরাসি: République de Djibouti, সোমালি: Jamhuuriyadda Jabuuti, আফার: Gabuutih Ummuuno) আফ্রিকার শৃঙ্গর একটি রাষ্ট্র। এটি সামরিক কৌশলগত একটি অবস্থানে বাব এল মান্দেব প্রণালীর তীরে, লোহিত সাগর ও এডেন উপসাগরের সংযোগস্থলে অবস্থিত। দেশটির রাজধানী ও বৃহত্তম শহরের নামও জিবুতি। ভারত মহাসাগর ও ভূমধ্যসাগরকে সংযোগকারী বাণিজ্যপথগুলির সংযোগস্থলে এবং আফ্রিকা ও মধ্যপ্রাচ্যের একটি সংযোগস্থলে অবস্থিত এই দেশটি বহুকাল যাবৎ বিভিন্ন সংস্কৃতি ও বাণিজ্যের মিলনস্থল।